CELEX: 62015CN0448
Language: hr
Date: 2015-08-19 00:00:00
Title: Predmet C-448/15: Zahtjev za prethodnu odluku koji je 19. kolovoza 2015. uputio Hof van beroep te Brussel (Belgija) – Belgische Staat protiv Comm. V.A. Wereldhave Belgium i dr.

3.11.2015   
            
            
               HR
            
            
               Službeni list Europske unije
            
            
               C 363/23
            
         Zahtjev za prethodnu odluku koji je 19. kolovoza 2015. uputio Hof van beroep te Brussel (Belgija) – Belgische Staat protiv Comm. V.A. Wereldhave Belgium i dr.
   (Predmet C-448/15)
   (2015/C 363/29)
   Jezik postupka: nizozemski
   
      Sud koji je uputio zahtjev
   
   Hof van beroep te Brussel
   
      Stranke glavnog postupka
   
   
      Žalitelj: Belgische Staat
   
      Druge stranke u žalbenom postupku: Comm. V.A. Wereldhave Belgium, NV Wereldhave International, NV Wereldhave
   
      Prethodna pitanja
   
   
               1.
            
            
               Treba li Direktivu Vijeća 90/435/EEZ (1) od 23. srpnja 1990. o zajedničkom sustavu oporezivanja koji se primjenjuje na matična društva i društva kćeri različitih država članica tumačiti na način da se ta direktiva protivi nacionalnoj odredbi koja ne isključuje mogućnost belgijskog pretporeza na dohodak od ulaganja na isplate dividendi belgijskog društva kćeri matičnom društvu sa sjedištem u Nizozemskoj koje ispunjava zahtjev minimalnog udjela i posjedovanja toga udjela jer je u njegovu slučaju riječ o poreznom subjektu za ulaganje koji svoju dobit u potpunosti mora isplatiti imateljima svojih udjela i pod tom pretpostavkom može koristiti nultu stopu poreza na dobit?
            
         
               2.
            
            
               U slučaju negativnog odgovora na prvo pitanje: treba li članak 49. (raniji članak 43.) i članak 63. (raniji članak 56.) Ugovora o funkcioniranju Europske unije (u verziji koja je na snazi od izmjena i renumeracije Ugovorom iz Lisabona) tumačiti na način da se te odredbe protive nacionalnoj odredbi koja ne isključuje mogućnost belgijskog pretporeza na dohodak od ulaganja na isplate dividendi belgijskog društva kćeri matičnom društvu sa sjedištem u Nizozemskoj koje ispunjava zahtjev minimalnog udjela i posjedovanja toga udjela jer je u njegovu slučaju riječ o poreznom subjektu za ulaganje koji svoju dobit u potpunosti mora isplatiti imateljima svojih udjela i pod tom pretpostavkom može koristiti nultu stopu poreza na dobit?
            
         
      (1)  SL L 225, str. 6.